In nomine Domini, Amen. Anno Incarnationis eiusdem millesimo trecentesimo sexagesimo-tertio, die Iouis, in vigilia festi beatæ Mariæ Conceptionis, Ego Guido Macuars de Barro omnibus notum facio, quòd sim seruiens liber Religiosorum virorum Dominorum meorum Abbatis  Conuentus Monasterij Reomacusis, secundùm quod continetur in litteris super hoc confectis,  mihi traditis  deliberatis, quarum tenor talis est. Nos Frater Guido miseratione diuina humilis Abbas Monasterij S. Ioannis Reomaensis, Ordinis sancti Benedicti, Lingonensis Diœcesis, totúsque eiusdem loci Conuentus, omnibus notum facimus, quòd nos nostro,  Monasterij nostri prædicti nomine, tam in recompensationem  remunerationem bonorum  gratorum seruitiorum nobis,  dicto nostro Monasterio à Guidone Macuardi de Barro prope Reomum homine nostro,  dicti nostri Monasterij, Petronillâ eius vxore,  prædecessoribus factorum,  fideliter impensorum, quàm pro gratitudine centum florenorum de Florentia boni  puri auri, ac iusti  legitimi ponderis nobis ab ipsis coniugibus legitimè solutorum, de quibus nos nostro  quo suprà nomine ab ipsis coniugibus nos tenemus,  meritò pro contentis. Quos prædictos centum florenos confitemur  asserimus in vtilitatem dicti nostri Monasterij totaliter fore versos, quittantes ipsos coniuges,  eorum hæredes nostro  quo suprà nomine perpetuo de eisdem donamus, cedimus, vendimus,  concedimus purè  literè quittamus nomine antedicto, ac superuiuenti eorum, pro se  suis hæredibus Sergenteriam nostram de Barro cum franchisia  libertate, pertinentiis  appenditiis eiusdem Sergenteriæ quibuscunque. Ita tamen quòd dictos coniuges propter dictam Sergenteriam liberamus,  liberatos esse volumus ab omni tallia, questa, corueia,  ab omni alio pondere seruitutis pro dimidia libra ceræ in festo beatissimi Ioannis patroni nostri in nostro Monasterio duntaxat annuatim persoluenda. Quæ siquidem Sergenteria, franchisia  libertas olim fuerunt Thomæ dicti Roussey, de dicto Barro quondam hominis nostri,  seruientis, ac Monasterij antedicti iamdudum defuncti,  quæ nobis,  dicto Monasterio nostro obuenerunt per puram, veram, liberam,  voluntariam resignationem legitimè  solemniter nobis factam per Dominum Guillelmum de Barro Presbyterum, hominem nostrum,  dicti nostri Monasterij olim successorem possessiuum earundem. Nos  dictum Monasterium nostrum de dictis Sergenteria, libertate,  franchisia cum earum iuribus, pertinentiis,  appenditiis deuestiendo perpetuò dictos coniuges,  eorum superuiuentem pro se  suis hæredibus inuestiendo per competentem eadem cum onere  honore animum transferendi in eosdem,  per traditionem præsentium litterarum. Iure tamen manus mortuæ,  omnium aliarum,  singularum reddiuentiarum,  saisinarum realium, ac reddituum nobis,  dicto Monasterio nostro, provt est assuetum totiens quotiens casus aduenerit semper,  totaliter remanente. Volumus autem quòd omnes hæredes dictorum coniugum non eorum lineæ descendendo, si plures sint, de Sergenteria, franchisia, libertate,  pertinentiis gaudeant insimul, sed solus hæres successiuè de hærede in hæredem perpetuò, qui tenebitur onus  officium dictæ Sergenteriæ assuetum, provt moris est, exercere. Promittentes bona fide nomine quo supra pro nobis  successoribus nostris dicta omnia  singula tenere,  inuiolabiliter obseruare,  non contra de cætero dicere, vel venire, imò contra omnes nostris propriis sumptibus perpetuò garentire,  tueri, provt superiùs est expressum. In quorum  singulorum præmissorum testimonium sigilla nostra his præsentibus litteris duximus apponenda. Datum  actum anno Domini MCCCLXIII. die Lunæ post festum B. Martini hiemalis. Ego non gaudebo, nec gaudere potero de maiori libertate, nisi de ea quæ continetur in dictis litteris superiùs transcriptis, ac etiam declaratis. Et promitto per meum corporale iuramentum pro me  hæredibus, necnon  sub expressa obligatione hæredum,  omnium ac singulorum meorum mobilium  immobilium, præsentium  futurorum quoruncunque solemniter stipulando prædicta adimplere, nec maiorem libertatem allegare quoquo modo tempore futuro. Volens me ad præmissorum obseruantiam per Curiam Domini Ducis Burgundiæ, quasi ex re adiudicata compelli, iurisdictioni, cuius Curiæ quoad hoc suppono me hæredésque meos,  omnia bona mea. In cuius rei testimonium sigillum dictæ Curiæ his præsentibus litteris rogaui apponi. Actum in præsentia Hugonis Morelli de Ateis dictæ Curiæ Iurati Coadiutoris Guillelmi Chafoti Tabellionis Montisbarri, Odonis de Barro Domicelli, Stephani Serarij de Reomo, Girardi Coffe de Barro, Roberti Paille de Reomo testium ad præmissa vocatorum  rogatorum, anno  die prædictis.